open-index/open-wikipedia-markdown huggingface dataset:
Woarmoarde

**Woarmoarde** (Nederlands: *Waarmaarde*) is e klêne parochie en e dêelgemêente van Oavelgem. In Woarmoarde weunn der e klêne 700 menschn en 't ligt verre hêel teegn Kerkove, en aar dêelgemêente.
## Beziensweirdigheedn
:15px *Kykt noa [[Bouwkundig erfgoed in Woarmoarde]]*
Kerkove

**Kerkove** (officieel: *Kerkhove*) is e parochie en e dêelgemêente van Oavelgem. 't Weunn verre duust menschn en in 't min ligt er e roundpunt.
## Beziensweirdigheedn
:15px *Kykt noa [[Bouwkundig erfgoed in Kerkhove]]*
Bossuut

**Bossuut** of **Bossuyt** (Nederlands: *Bossuit*) is e dêelgemêente van Oavelgem en 't weunn nog gin 500 minsn. Bossuut grensd'an Elkyng, Moen, Outryve en over de Schelde an Henegouwn.
## Beziensweirdigheedn
:15px *Kyk noa [[Bouwkundig erfgoed in Bossuut]]*
In Bossuut moundt de voart Bossuut-Kortryk uut in de Schelde. Die voart wordt gevuld me Scheldewoater dan ze ier omoagepompen. In 't oud pompstation is nu ounder andere ne toeristiesn dienst. Der is oak 't Kastêel van Bossuut.
De Tassche

**De Tassche** of De Taske is een gehucht in de gemêente Ardôoie, ip de grenze me 't stad Roeseloare, langst de boane N37 van Roeseloare over Ardôoie noa Tielt. ‘t Gehucht ligt twêe kilometer ten westn van de dorpskern van Ardôoie, juste over d’ autostrade E403.  

Een grôot dêel van ‘t gehucht bestoat uut socioale weuningn, gebouwd in de joarn 70 en 80. De Tassche is een afzonderlike parochie, de Onze-Lieve-Vrouwe Onbevlekt Ontvangen.
Boezerong

thumb|<center>Een Blanknbergsche visscher met een bazerong
thumb|Een Finkenwerdersche visscher met een bazerong 1908 (Foto: Rudolf Dührkoop)
Een **boezerong**, **bazerong** (Blanknberge), **boesjerong** (Ostende), (Nederlands: *boezeroen*), is een korte visscherskiel, mêestndêels in ’t rôod, met een uutgesneen nekke. De mouwn zyn nie te lank, vo nie gekwetst te geroakn by ’t wryvn van vervrozen klêern.

De noame zou kommn van ’t Picardisch *bougeron* = kiel of van ’t Frans *bourgeron*, een ofleidienge van ’t Oudfrans *bourge* = ruwe stoffe.
Jan Callewaert

**Jan Callewaert** (Wielsbeke 1956) es nen West-Vlamschn manager. Ie stoat an't ôofd van et beursgenoteerde Option, een bedryf uut Leuven.

## Upleidinge
Handelswetenschappn (specialisoatie beleidsinformatica) en baccalaureoat filosofie an de KU Leuven.

## Carrière
* 1980 tot '82: assistent an de VLEKHO in Brussel
* '82 - '84: systeemingenieur, loater productmanager by Bull, woa dat ie ervoaringe updeed in de informaticabranche
* '84 - 86: ervoaringe in de telecom by Ericsson. 
* In 1986 sticht ie Option International (met 'n kapitoal van moa 100 000 frang) en bringt ie een modemkoarte voo nen laptop uut. 

*In 1997 ging 't ie mè zyn bedryf noa de beurse, moar deur et slicht beleggersklimoat wos da me wisselend succes. 't Andêel ging rap omhôge, moa nog rapper noa beneen. Ie wos ôok te vroeg me zyn koarte, moar toen da't ne up 't ende van 2002 nen deal sloot mè Vodafone ging et ommetekêe vrêe rap. Vanof ton ein zyn modems een grôot dêel van de markt veroverd. Ondertussn es Option uutgegroeid tot een internationoal bedryf, mè een productieofdêlienge in Cork (Ierland), een softwareofdêlienge in Adelsried (Duutsland) en 'n center vo droadlôze routers in Stockholm (Zweden). Eind 2006 weirktn er 500 minsn.

## Pryzn
*2005: Ondernemer van et joar

## Boek
Jan Callewaert eit nen boek geschreevn "Van de hemel naar de hel en weer terug", over het veroal van zyn bedryf Option.

## Externe koppeliengn
*Zyn bedryf
*Zynen blog
Henri Van Lerberghe

**Henri Van Lerberghe** (Lichtervelde, 29 januoari 1891 - Lichtervelde, 10 april 1966) was een West-Vlamsche coureur.

Meestol wierd ie Ritten en de Dôodryder genoemd, dat latste omdat ie ossan zeie dat ie *gienk ryn toet dan ze derby zoen dôodvolln*. In 1919 et ie de Rounde van Vloandern gewounn me 14 menuutn vôorn up den twin, achter dat ie me ze villo up ze schoers deur e tring die stille stoeg tusschn Ninove en Ekelgem, gekroopn at. Toen at ie ip de villodroom van Gentbrugge kwam, smeet ie zyn bloemn in 't pebliek en riept ie: *Goa nu mor ollemoale nor uus, 'k benne toch ne oalvn dag voorn!*. 

## Belangrykste overwinningn
*1913: 5e etappe van de Rounde van Vrankryk
*1919: Rounde van Vloandern
1891

1888 - 1889 - 1890 - **1891** - 1892 - 1893 - 1894
't Joar **1891** is 't 91e joar in de 19e eeuwe volgenst de christelikke joartellienge.
## Geboorn
;januoari
* 29 - Henri Van Lerberghe
## Gestorvn
Brise l'Ame

**Brise l'Ame** es 'n West-Vlamse muziekgroep die "intimistische wereldkamerfolk" uutvoert.

## Groepsleedn
* Saskia Maeyaert, schryver-componist; zang en gitoare.
* Hilde Van Laere, schryver-componist; zang, accordeon, tin en low whistles, darbuka, gitoare, bodhrán, rain stick, blues harp, piano
* Bart Vanistendael, arrangementn strykers, altviole
* Ann Engels, cello
* Ben Faes / Ioan Baranga, contrabas
* Frank Van Eycken, cajón, surdo, udu, pandeiro, conga, bongo, snare, cymbals, shakers 

## Ontstoan
In 1993 begunnn Saskia en Hilde up te treedn met under eigen werk, ounder de noame Bourguignon.
'n Antal muzikantn kommn en goan ... Lik ebbe en vloed. In die symboliek van de zêe veranderen z'in 1997 under noame in Brise l'Ame (in Saskia's dialect is 'n brieslam ne golfbreker, ofgeleid van 't Franse *brise-lames*). In die noame probeern ze dudelik te moaken da ze de ziele willen roakn.
Sichten 2004 speeln ze met dezelfste bezettinge.

## Externe koppelinge
*Under website
Elkyng

**Elking** (Nederlands: *Helkijn*, Frans: *Helchin*)  es een dêelgemêente van Spiere-Elking. 't Ligt langs de Schelde.

 

## Beziensweirdigheedn
:15px *Kykt noa [[Bouwkundig erfgoed in Helking]]*
Jef Demuysere

**Jef Demuysere** (Wervik, 26 juli 1907 - Antwerpn, 30 april 1969) wos nen bekendn West-Vlamschn coureur uut de joarn '20 en '30 van de 20e eeuwe.

Demuysere wos nen echtn flandrien. In zeevn joarn tyd reed'n hem vier keers de Rounde van Vrankryk en hèit'n ook vier keers de Rounde van Itoalië uutgereen. 

## Grotste overwinniengn
**1926**
* Parys-Atrecht

**1927**
* Rounde van Vloandern

**1929**
* tienste etappe Rounde van Vrankryk
* Parys-Longwy

**1930**
* Circuit du Morbihan

**1931**
* twiddn in de Rounde van Vrankryk, winnoare van de vichtienste en achttienste etappe
* Omloop der Vlaamse Gewesten

**1932**
* Belgs kampioen veldryen, Elite
* twiddn in de Rounde van Itoalië

**1933**
* twiddn in de Rounde van Itoalië

**1934**
* Miloan-San Remo

## Varia
Zyn gebortestee Wervik vierde in 2007 zyn hounderste gebortejoar. Vo die occoasje hèit'n hem doa e standbeeld gekreegn (up 'n hoek van de  Ommegankstroate mèi de Gilwestroate), hèin ze e stroate noar hem genoemd, es't 'n tout ereburger benoemd en zyn d'r verschillige tentoonstelliengn g'organiseerd gewist.

Sinsn 1990 houdt Wervik den joarlikschn Jef Demuysere-tocht, ne koers vo wielertoeristn.

## Externe koppeliengn
*www.jefdemuysere.be
*Dossier Jef Demuysere
Spiere (dorp)

**Spiere** es een dêelgemêente van Spiere-Elkyng. 't Ligt langs de Schelde. In Spiere koomn de Grôte Spiere en et Spierekanoal uut in de Schelde.

## Beziensweirdigheedn
:15px *Kykt noa [[Bouwkundig erfgoed in Spiere]]*
Ruddervôorde

**Ruddervôorde** is e dorp in West-Vloandern en 't is ôok e dêelgemêente van Ôostkamp. 't Weunn mêer of 5000 menschn. Baliebrugge (de prochie Sint-Godelieve) wordt ôok by Ruddervôorde gerekend. In 't centrum he je de platse met de kerke (de prochie Sint-Elôoi).
## Noame
De noame komt van *Ridderfort* (de sporthalle noemt oek ezô) en het de zeste ôorsproung lik Rutherforth in Iengeland, woa da *fort* of *vôorde* e plekke wos die nie te diepe wos voun deur e beke of etwot in 'n dien oard te goan.
## Beziensweirdigheedn
:15px *Kykt noa [[Bouwkundig erfgoed in Ruddervôorde]]*

Ofbeeldienge:Ruddervoorde Pecsteen Castle.JPG|Kastêel Pecsteen in Ruddervôorde
ofbeeldienge:Ruddervoorde - Voormalige brouwerij Sint-Antonius.jpg|Oude brouwerie Sint-Antonius

## Bekende Ruddervôordenoars
* Thomas Buffel, foetbolliest
Baaldje

thumb|<center>Sint-Idesbalduskerke
**Baldje** (uutsproake Baaltje), de lokale name vo *Sint-Idesbald*, is êen van de 3 prochies van Koksyde. D'andere twêe zyn 't Dorp en de Bings (*Koksyde-bad*).

't Dorp, geleegn an de Vlamsche kust, noemde vroeger *Zeepanne-Bings*, moar is loater vernoemd noa den hillign Idesbald, den derdn abt van d'abdye van de cisterciënzers, Abdy Ten Duunn.
## Beziensweirdigheedn
:*Kyk noa [[Bouwkundig erfgoed in Sint-Idesbald]]*
* Paul Delvaux Museum, de grotste verzoamelienge ter weireld van schilderyen, bezittiengn en souvenirs van de surrealistische schilder. Z'hen ook zyn atelier achtergemakt. Voby den entree stoat 't werk "De kwartel" van den beeldhouwer George Grard
* Sint-Idesbalduskerke
* Cultureel Centrum Taf Wallet (vroeger Home Edouard Pecher)
* De Keunekapelle, wit geschilderd kapelletje ip e dune in de styl van e visschershuzetje
* Standbeeld van den hillign Idesbald ip de Keunienklikke Boane
* Villa "Mieke Hill" (Villa Sursum Corda), ip d'hogste dune van 't Baaldje
* Rariteitnkabinet 't Krekelhof, museum van vroegere ambachtn en roariteitn

Ofbeeldienge:Museum Paul Delvaux.JPG|Paul Delvaux Museum
Ofbeeldienge:Sint-Idesbald (Koksijde) Keunekapel 03.JPG |Keunekapelle 
Ofbeeldienge:Sint-Idesbald (Koksijde) Standbeeld van Sint-Idesbald 02.JPG|Beeld van den hillign Idesbald
Liesa Naert

**Liesa Naert** (Brugge, 1982) is e West-Vlamsche actrice die surtout bekend gekomn is deur neur rolle in Willy's en Marjetten. Ze speelde doarin Saskia, e bitje e simpel kiend die e stik van de presentoatie dei.

Z'et drama gevolgd an 't Conservatorium va Gent, in neur latste joar tourde ze doavôorn me *4.48 Psychosis*, e stik van de Britsche tonêelschryfster *Sarah Kane*. 

In september 2007 dei ze mei an De Slimste Mens ter Wereld up één, mo doa vlôog ze der ol uut beistn neur êeste ofleverienge, deur te verliezn teegn Danny Verstraeten en Alex Callier. In de finalle liet ze neurn tyd nie ounder 'n dien van Alex Callier goan en ezô kust 'n dien ogliek nog winn.
Ångström

De **ångström** es 'n êenheid van lengte. D'ofkortinge es **Å**. 1 Å es gelyk an 10−10 meter = 0,1 nanometer.

De ångström es wel gêen SI-êenheid moa wordt o.a. nog gebruukt vo d' ofmetingn van 'n atoom of molecule uut te drukkn. De stroale van 'n atoom ligt tussen 0,25 en 3 Å. Chemische bindiengn tussn atoomn zyn tussn de 1 en 2 ångström.

Den êenheid es genoemd noa de Zweedse fysicus Anders Jonas Ångström. 

* Uutsproake: [ˈæŋstrəm] of [ˈɔŋstrəm]
* Intikkn in de computer kuj doen deur Alt + 0197
Ertsberge

**Ertsberge** (officieel:*Hertsberge*) es een dêelgemêente van Ôostkamp. Bie 't begun van 't joar 2014 weund'n d'r volgens de ciefers van 't gemeentebestier  juste 1934 mensch'n, een bitje meer as een poar jaar tevoor'n.
## Beziênsweirdigheedn
:15px *Kykt noa [[Bouwkundig erfgoed in Hertsberge]]*

Ofbeeldienge:Hertsberge Sint-Janskerk.JPG| De Sint-Janskerke
Ofbeeldienge:Hertsberge - Oud Gemeentehuis.jpg|'t Oekd Gemêentuus
Ofbeeldienge:Hertsberge Monument.jpg|Monument vo de slachtofferts van den Êestn Weireldoorlog
Ofbeeldienge:Hertsberge - Gemeenteschool Escola municipal.jpg|D'oekde gemeentesjchole, nu 't huus van de KSA
1907

1904 - 1905 - 1906 - **1907** - 1908 - 1909 - 1910
't Joar **1907** is 't72e joar in de 20e eeuwe volgenst de gregorioansche kalender.
## Geboorn
;juli
* 26 - Jef Demuysere
;ogustus
* 30 - Jeanne Vande Putte
## Gestorvn
;september
* 4 - Edvard Grieg
;december
* 31 - Jules de Trooz
Wardamme

**Wardamme** (Nederlands: *Waardamme*) es een dêelgemêente van Ôostkamp. Der weun'n oungeveer 1600 menschen.
## Beziensweirdigheedn
:15px *Kykt noa [[Bouwkundig erfgoed in Woardamme]]*

Ofbeeldienge:Waardamme - Sint-Blasiuskerk 2.jpg|Sinte-Blasiuskerke
Ofbeeldienge:Waardamme - Gemeentehuis 1.jpg|Van 1962 toe 1977 gemêenthuus van Wardamme
Thomas Buffel

thumb|Thomas Buffel in 2006
**Thomas Buffel** (Brugge, 19 februoari 1981) is e foetbolliest (mêestol speelt 'n aanvollnde middnvelder) die voen 't moment in Schotland speelt, byn Glasgow Rangers.

## Jeugd
Thomas Buffel beguste te foetbolln by Ruddervôorde, mo ne veruusde ol zêre no de jeugd van Cercle Brugge. Zyn noenkel, Antoine Vanhove, wulde dat 'n no Club gienk, mo de Buffels zyn echte Cerclefanoatn en dus gienk 'n no Cercle. Vanhove et toene oek ezeid da Buffel nôois voen Club gienke speeln.

At 'n zeevntiene is, komt Feyenôord nem oaln en by 'n dien ploeg kut 'n nem hêlegans ountplôoin, êest byn de jeugd, loater oek in 'n êestn ploeg.

## Professioneel
Buffel speelt zyn êeste twêe profjoarn byn Excelsior Rotterdam, de satellietclub van Feyenôord, in de Ollaansche êeste divisie (twidde klasse). En is doa twi keirs verkoozn toet bestn speler van de competiesche.

Achter die twêe joar (in 2002), meugt 'n Jon Dahl Tomasson, die veruust nor AC Milaan, vervangn in 'n êestn ploeg van Feyenôord. E doet dadde indeliks goed en ne makt in zyn êeste joar rechtet 18 gols. Oek ze twidde joar is goed, me vêertien gols. In ze derde joar moet 'n wel vele up de bank zittn (oundermêer deur dat 'n spil krygt me Ruud Gullit, 'n trainer) en achter da joar veruust 'n no de Glasgow Rangers. 

Doa speelt 'n oek nie ossan, oek omdat 'n vele eblesseerd ewist is. In februoari 2007 is 'n opereerd an olletwêe ze kniejn en et 'n moetn revalideern toet in oktober van da joar. In 't begun van 2007 wos 'n bikan weg no 'n Duutschn club Hannover, mor uutendelik is 'n ogliek byn de Rangers ebleevn.

## Rôo Duvel
Buffel et ol 29 keirs voen België espeeld en doarin et 'n 6 gols emakt. Zyn êestn interland wos in oktober 2002 teegn Andorra, deur België ewonn met 1-0.  

## Privé
Buffel is ol zes joar tope me Stephanie De Buysser uut Beirnem, die in Schotland modellewerk doet.
Poorter

'n **Poorter** is 'n middelêeuwse benaminge vo 'n inweuner van 'n stad die poortersrechtn èt.

## Hoe word je 'poorter'?

Het poorterschap wos erfelik in mannelikke lyne. 
'n Nieuwen inweuner kost poorter wordn 
* deur te trouwn met 'n dochter van 'n poorter
* deur minstens 'n joar en 'n dag in 't stad te weunn en belasting te betoaln
* deur 'poortersgeld' te betoaln, woadeure da je direkt poorter wos. 't Bedrag verschilde van tyd tot tyd en van stad tot stad. 'n Vloamink moest mêestal minder betoaln dan 'n buutnlander.

## Nut
* Vôorrechtn up gerechtelik vlak.
* Poorter wordn wos van grôot belang: vo hêel vele beroepn of ambachtn te meugn uutoefnen, moest je poorter zyn (brouwer, bakker, metsenoare, goudsmed, ...).
* Vrystellinge van tol in hêel Vloandern.
* Werkn vo 't stad en zeetln in 't stadsbesteur is ollêne vo poorters.
Frank Brangwyn

thumb|<center>Frank Brangwyn

**Frank William Brangwyn** (Brugge, 13 meie 1867  - Ditchling, 11 juni  1956) was een Iengels-Welshe kunstschilder, etser en illustrator. 

Je was de zeune van een Iengelschn architect en zyn moeder was Welsh. J' is geboorn in Brugge, woa da zyn voader William Curtis Brangwyn in 1865 een ipdracht krêeg vo d' Hèilig-Bloedkapelle te decoreern. In 1875 zyn ze were verhuusd noar Iengeland.

Frank Brangwyn krêeg zyn artistieke ipleidienge, êest in den atelier van zyn voader en loater van de beroemde kunstnoare en architect William Morris.

## Werk
In 't begun was de zêe één van zyn favoriete ounderwerpn. Je schilderde ook levendige, realistische taferelen over 't industrieel leven in de dokkn en de fabriekn en 't hard labeur van 't werkvolk. Ip 't ende van de 19e êeuwe woarn Oriëntoalsche thema's styf populair by vele schilders. Brangwyn voyageerde noar Istambul en de Zwarte Zêe. Je makte vele schilderyen en dessings in Spanje, Marokko, Egypte, Turkeye en Zuud-Afrika.

In 1895 is Brangwyn gestimuleerd gewist vo nieuwe diengn te moakn lik meurschilderiengn, brandglasroamn en tapytountwerpn, deur Siegfried Bing, de kunstmarchang in Parys, die begost is met de Art-Nouveaubewegienge.

Binst den Êeste Weireldoorloge was Brangwyn een officieeln oorlogskunstenoare.

J' het ook ountwerpn gemakt vo gebouwn, interieurs, meubels, metoalwerk, keramiek, bijous en j' illustreerde ook boekn.
 
In e loatere periode wast 'n beïnvloed deur 't Impressionisme, Fauvisme, Art Nouveau, Wiener Secession (1898) en zelfs 't Expressionisme. 

## Brugge
In Brugge, ist er werk van de Brits-Brugsche kunstenoare te zien ip de boovnetage van 't museum Arentshuus. 

Brangwyn het assan e speciale band g'hed mè zyn geboorteplekke, die hem êreburger gemakt het in 1936, en je legateerde e grôot dêel van zyn werk an Brugge.

## Externe koppeliengn
*Arentsuus (museum), Brugge
*The Brangwyn Bazaar
*Biografie ( Bud Plant site)
*Oorlogskunst deur Brangwyn
Arentshuus

[thumb|<center>Arentshuus met de reie tusschn Gruuthuse en [Arentshof]]
't **Arentshuus** in Brugge me zyn Arentshof is e classicistisch gebouw uut de 18ste êeuwe da nu e museum is. 't Stoat tusschn 't Gruuthusemuseum en 't Groeningemuseum.

Ip de bovenste etage ist er werk te bekykn van de Brits-Brugsche kunstenoare Frank Brangwyn (1867-1956). Beneen zyn d'r  expositiës die ofwisseln en die ansluutn  by de Groeningecollectië.

## Externe koppelienge
*Arentsuus (museum), Brugge
Sam Van Rossom

**Sam Van Rossom** (Gent, 3 juni 1986) is e Vlamsche basketspeler, die van 2005 toet 2008 by de West-Vlamsche club Telindus Ostende speelde  in 1e nationale. Z'n posiesje is guard en j'is 1,88 m. Je speelt ook vo de nationale ploeg van België, de Belgian Lions.

In juli 2008 têekent ie e contract vo drie joar by den Italioansche ploeg Armani Milaan. D'êeste twi joar wordt ie uutgelêend an Scavolini Pesaro en 't derde en latste contractjoar an 't Spoansche Zaragoza. In 2013 têekent ie e contract vo drie joar by Valencia BC.
## Clubs
Je begost te baskettn an z'n vuuf joar. Z'n voader trainde de microben. 
*Jeugd (6-16 joar) by Bobcat Gent, Gent United en Black Bears Gent.
*BBC De Pinte (D3) (2002-2003)
*BBC De Pinte (D2) (2003-2005)
*Telindus Oostende (D1)  (2005-2008)
*Scavolini Pesaro (2008-2010)
* Basket Zaragoza 2002 (2010-2013) 
*Valencia BC (2013-)
## Prestoasjes
*2003: Europees kampioenschap vo Juniors
*2005: Europees kampioenschap (-20-joarign)
*2006: Belgian Rookie van 't joar: beste belofte
*2006: Kampioen van België
*2007: Belgische Basketspeler van 't Joar
*2007: Kampioen van België
*2007: ULEB Cup
*2008: Beker van België
*2008: Belgische Basketspeler van 't Joar

## Externe koppeliengn
*Eurobasket profile 
*Sam Van Rossom ip Lega Basket (Italioans)
*YouTube: The Van Rossom Show
Cecilia Callebert

thumb|Beeld van Cecilia Callebert in Roeseloare
**Cecilia Callebert** (Sient-Jan (Yper), 31 juli 1884 - Roeseloare, 12 februoari 1978) wos e West-Vlamsche pianiste en componiste.  

Ze schrêef meest godsdienstige muziek en ze werkte mee an 't stichten in Roeseloare van de muziekacademie die de name van Adriaan Willaert kreeg.

In 1904 is ze met de fanfare ofg'hoald van de stoasje van Roeseloare en in stoet noa 't stadhuus gebrocht, omda z' en êeste prys g'hoald hoad in Brussel. 

De schriever Jef Anseeuw heet in 2002 een boek geschreevn over heur leevn.
## Beeld
In november 2009, 125 joar achter heur geborte, heet den burgemêester van Roeseloare Luc Martens e nieuw beeld vor heur ing'huldigd ip 't plingsgie in de Bollenstroate in Roeseloare, woa da Cecilia Callebert zelve nog geweund heet ip numero twoalve. 't Beeld is gemakt deur Isidoor Goddeeris.
## Externe koppeliengn
*Biografie
*Standbeeld voor vergeten pianovirtuoze
*Cecilia Callebert is weer thuis
1884

1881 - 1882 - 1883 - **1884** - 1885 - 1886 - 1887
't Joar **1884** is 't 84e joar in de 19e êeuwe volgenst de christelyke joartellienge.
## Geboorn
;juli
* 31 - Cecilia Callebert, West-Vlamsche pianiste en componiste
## Gestorvn
* Carolus Doom, stichter van Doomkerke
;meie
* 12 - Bedřich Smetana, Tsjechische compositeur
Klakkebusse (folkgroep)

**Klakkebusse** is e West-Vlamsche folkgroep uut Blanknberge, die traditionele volksmuziek speelt uut de 18ste-19ste êeuwe, moar ook eign interpretoatiës en bewerkingn. De groep is ountstoan in 1984.

Van in 't begun brochtn ze 't Vlams traditioneel repertoire met e preferentië vo muziek van West-Vlamsche origine. Ze speeln surtout dansmuziek, woarin da doedelzak, droailier en trekzak centroal stoan. 
## Bezettinge
*Pieter Blondelle: doedelzak en gitaar
*Peter Coopman: cister, trekzak en zang
*Iep Fourier: droailier
## Discografie
*Buskruit
*Sterretje
*De wind is west

Klakkebusse was al te zien ip Feestival, Folk Dranouter, Labadoux, de Gentsche Fêestn en ip 't Ol Da Folk-bal in Brugge.
## Externe koppelinge
*Klakkebusse in Folkroddels
13 meie

**13 meie** is den 133stn dag van 't joar (134stn dag in e schrikkeljoar) in de gregorioansche kalender. 't Volgn nog 232 doagn toet 't ende van 't joar.
## Geboorn
* 1632 - Nicolas Pitau, Broabantsche graveur
* 1717 - Maria Theresia van Ôostnryk
* 1867 - Frank Brangwyn, Iengels-Welshe kunstnoare
* 1882 - Georges Braque, Fransche kunstschilder
* 1907 - Daphne du Maurier, Iengelsche schryfster
* 1950 - Stevie Wonder, Amerikoansche zanger en liedjesschryver
* 1954 - Johnny Logan, Iersche zanger 
* 1972 - Stefaan Maene, West-Vlamsche zwemmer
* 1987 - Marianne Vos, Hollandsche coureuse
* 1993 - Romelu Lukaku, Belgische foetballist
* 1993 - Emma Meesseman, West-Vlamsche basketspeelster
## Gestorvn
* 1961 - Gary Cooper (60), Amerikoanschn acteur
* 2013 - André Denys (65), West-Vlamsche pollitieker en gouverneur van Ôost-Vloandern
1867

1864 - 1865 - 1866 - **1867** - 1868 - 1869 - 1870
't Joar **1867** is 't 67e joar in de 19e eeuwe volgenst de christelikke joartellienge.
## Geboorn
;meie
*13 - Frank Brangwyn
;juli
*8 - Käthe Kollwitz
;augustus
*4 - Valerius De Saedeleer
;november
*8 - Léon Houa
## Gestorvn
Beuterslekke

De **roje wegslekke, roje slekke** of **beuterslekke** *(Arion rufus)* es e noaktslekke die je dikkers ziet in uze lochtiengs.

## Uterlik
De roje slekke es meestol en klene 10&nbsp;cm lank, moa kut ook langer of 15&nbsp;cm kommn. Z'es e poar centimeiters breed en es oranje, ro of bruun van kleur. D'r bestoat ook e zworte beuterslekke *(Arion ater)* ol zyn die twee ook wel e kee anziene lik dezelste sorte; toun es de roje beuterslekke *Arion ater rufus* genoemd. Under n'ounderkant es by olletwee oranje.

Ze droagt gin uus *(noaktslekke)* en èt e lank gerimpeld, slymerig lyf. De slekke èt twee voelsprietn, an 't ende stoan eur oogn. Oe je e slekke ambeteert, trekt ze eur voelsprietn zere were in. By gevoar kut z'eur helegansn ineenkrempn tout e bolletje. 

Lik olle slekkn es ook de roje slekke *buukpotig*. Da wilt zeggn da under ounderlyf één grote spiere es die ze gebruukn voor under voort te beweegn. Die zole lat by 't kruupn e spoor va deurzichtig slym achter.

De witte rounde plekke van voorn an den zykant es e gat woadeure da z'oasemt en stoat in verbindienge mè eur enigste lounge *(loungslekkn)*.

## Leefomgevienge en teetn
Roje noaktslekkn goa je vindn in vochtige geburtn lik lochtiengs, oovn, geskantn, weelandn en busschn. Ze leevn van plantn en paddestoeln. Ze zyn upvollend actief 's nuchtends, by 'n dauw, ou 't smoort en ou 't et gereind èt. Da komt omda dizze sorte van de drogte wit. Vo nie uut de droogn, verduukt z'eur by droog were in de schouwte van struukn of steenn.

De roje slekke komt oorsprounkelik ollene voorn in westelik en centroal Europa, moa deur commerciële export es ze ook in Noord-Amerika terechte gekommn.

## Voortplantienge
Noaktslekkn zyn hermafrodietn oftewel tweeslachtige beestn. Da wil zeggn da ze zowel mannelikke lik vrouwelikke geslachtskliern èn. Moa d'r es gin sproake van parthenogenese, ze kut eurzelvn dus nie bevruchtn. De bevruchte slekke legt eur eiers in getjes in d'eirde. Achter en poar weekn kommn de joungn d'r toun uut.

## Varia
By de voortbewegienge moakn roje slekkn e slymloage an die d'r nogol vettig uut ziet lik beuter, vandoar under noame.

## Ofbeeldiengn
Wulveriengem

**Wulveriengem** is e parochie in West-Vloandern en e dêelgemêente van Veurn. 't Weunn bikan 350 menschn. 't Ligt hêlegans teegn Vienkem, woamei da Wulveriengem van 1970 toet 1977 tope de gemêente *Beauvôorde* ewist is. In '77 zyn ze e stik va Veurn ekomn.

## Beziensweirdigeedn
:15px *Kykt noa [[Bouwkundig erfgoed in Wulveriengem]]*
*Kastêel van Beauvoorde
* Beschermde Onze-Lieve-Vrouwekerke uut de 16ste êeuwe

## Foto's

Image:Wulveringem - Onze-Lieve-Vrouwekerk.jpg|Onze-Lieve-Vrouwekerke
Image:Wulveringem_OLVkerk_R02.jpg|De kerke en 't kerkof
Image:Wulveringem_OLVkerk_R03.jpg|Binnenkant van de kerke
Image:Wulveringemstraat_R01.jpg|E stroate in 't dorp: de Wulveringemstraat
Klakkebusse (proppeschieter)

Een **klakkebusse**, **klak(ke)bosse** of **klabosse** is e proppeschieter woa dat de jounges vroeger mee speeldn. 

De klakkebusse wierd gemakt van vlierhout. Van e recht stik tak van à peu près 12&nbsp;cm lank hoaldn ze 't merg d'r uut. En ip een ander stiksje hout wierd er e lange noagel mè kop vastegemakt, die paste in d'openienge van de vliertak. Twi plukkn vlaskrote (vlasrestn) wierdn ton tout proppn gesjiekt. Den êeste prop wierd met de kop van de noagel tout 't ende van de vlierbuze geduwd. De twidde prop van vôorn in de buze. Os je de noagel deur de buze duwde, vloog den êeste prop d'r met e knal uut. De weggevloogn prop wierd er ton were van vôorn ingebrocht en 't spelletje herbegost.

De noame *klakkebusse* is e soamnstellienge van *klak* (klap, leevn moakn) mè *busse*, *bosse* (geweir).  
## Andere betêkenissn
In sommigte streekn gebruukn ze *klakkebusse* oek voen de boom woaruut dan klakkebussn emakt zyn (vlierhout dus). Oendermêer in de streke van Yper is dat ezô.
Iep Fourier

**Iep (Philip) Fourier** (11 november 1959) is een West-Vlamsche muzikant uut Blanknberge. Je gerakte surtout gekend als droailierspeler. Je bespeelt zowel de akoestische als de elektrische droailier en kreeg doavoren ook de nodige internationale erkenninge. Met dat instrument ist’n  zowel te vindn vo volksmuziek als vo experimentele muziek en improvisoatie.

Iep Fourier gerakte al in de joaren 1970 gebeetn deur traditionele muziek, met een voorkeure vo bourdoninstrumentn lik doedelzak en droailier. In 1978 et’n in Gooik zijn eeste stage gevolgd by Herman Dewit vo Vlamsche doedelzak. Loater kwamt’n ook terechte by Hubert Boone, Jean-Pierre Van Hees en Rémy Dubois. Vo ‘t volkslied most ‘n by Wannes Vandevelde zyn, en vo droailier in Frankryk by Eveline Girardon en Marc Anthony. Sedert 1990 gift Fourier zelve lesse in droailier ip de stages vo traditionele muziek in Gooik, privé of in ‘t buutnland.

Iep Fourier is stichtnd lid van de folkgroep Klakkebusse, muzikant by Olla Vogala en je vormt een duo met gitarist Gilbert Isbin. Neffest de vele iptreedns ip podia in binn- en buutnland, in ensemble of als solist is Iep ook dikwils betrokkn by allerande projectn in folk, in experimentele of oude muziek.
Klakkebusse

*Klakkebusse (proppeschieter): woa dat de jounges vroeger mee speeldn 
*Klakkebusse (folkgroep): e Blanknbergsche folkgroep
*Klakkebusse (boom): e boomsôorte die stief zêre groeit en woa dan der trossn van kleine, zworte beiers ankommn
Mont Blanc

De **Mont Blanc** (Italioans: *Monte Bianco*) is den oogste berg va Vrankryk en Itoalië en de twidde grotstn van Europa. N'is geleegn in de oogste bergkeetn van Europa: de Alpn. 

Up 13 oktober 2007 was 'n oger dan ooit: 4810.9 meter. De berg is in 2 joar tyd 2,15 meter oger gewordn, deurdat er vele mêer snêeuw up de bergtoppn bluuft liggn. Vergeleekn met 2005 is de oeveelyd verdubbeld tot 24 100 kubieke meters. Dat de sneeuw bluuft liggn, zou te maakn en met de klimaatsveranderienge. Er is meer wind ut 't westn en daardeure ist er mêer neerslag (sneeuw) en vooral in de zomer bluuft de sneeuw beter an elkoar plakkn.
Vlamsche Primitievn

thumb|Madonna mè kanunnik Joris van der Paele. Jan van Eyck
thumb|Madonna mè kanselier Rolin. Jan van Eyck
De benoaminge **Vlamsche Primitievn** ountstound in de 19ste eeuwe en verwyst noa de schilderschole die in de 15ste eeuwe in enigte steedn van de Zudelikke Nederlandn tout bloei kwam, surtout in Brugge, Gent, Doornik, Brussel, Leuven en 's-Hertogenbosch. Da gebied was ton 'n deel van 't ryk van de Bourgondische ertoogn en was 't economisch centrum van Europa.

De kunst van de Vlamsche Primitievn wordt enerzyds als 'n uutloper van de loatgotische styl beschouwd, anderzyds als 't begun van de renaissance in de noordelikke schilderkunst.

Kenmerknd is den andacht vo 't landschap, de mens en 't doageliks leevn, de zin vo 't detail en de religieuze ounderwerpn met 'n dikwyls verdookn symboliek. Deur middel van e geperfectioneerde olieverftechniek ip eiknoutn paneeln bereiktn ze 'n tout ton ounbekende levensechteid in de weergoave van de stoffelikke weireld.
 
Die oogstoande kunst wierd in de 19ste eeuwe 'primitief' genoemd omdat 't vo de klassieke kunst van de renaissance en 't academisme kwam en ôok omdat er nog gin lineair perspectief gebruukt wierd.

De groundleggers van de nieuwe schilderstyl woarn de Meester van Flémalle in Doornik, Jan van Eyck in Brugge en Rogier van der Weyden in Brussel. 

In de twiddn elft van de 15ste eeuwe bouwdn Petrus Christus, Hans Memling en Gerard David in Brugge, Dieric Bouts in Leuven en Hugo van der Goes in Gent voort ip de technische en spirituele rykdom van de pioniers, woaran dan z'elk under eigen visie toevoegdn. 

Van Dieric Bouts angt er e werk in de Brugsche Sint-Salvatorskathedroale: 't Drieluuk 'Martelinge van den Illign Hippolytus'. 't Middn- en rechterluuk zyn van em en 't linkerluuk is van Hugo van der Goes. Van d'andere meesters angn d'r werkn in 't Groeningemuseum in Brugge.

thumb|left|Filips de Goede. Rogier van der Weyden
thumb|Martelinge van dn illign Hippolytus. Dieric Bouts
Oogduutsche klankverschuvienge

De **twidde Germoansche klankverschuvienge** of **Oogduutsche klankverschuvienge** es e serieuze veranderienge van et klankstelsel die sommigste West-Germoansche toaln èn oundergoan. Die veranderiengn zyn verantwoordelik vo de meeste verschilln tusschn et eedndoags Duuts en de Nederfrankische toaln.

## Daterienge
D'r zyn verzekers vier foazn van klankverschuviengn gewist die under van 't zuudn na 't noordn èn uutgerold. D'eerste foaze es in de vierde eeuwe begunn by de meest zudelik geleegn Duutsche toaln, da zyn et Beiers en et Alemannisch (et Zwitsers Duuts) in 't Alpngebergte. De latste foaze ès gebeurd in de achtste tout de negenste eeuwe.

## Klankverschuviengn

Legende
Got. = Gotisch, MNed. = Middelnederlands, OI = Oudiengels, OOD = Oudoogduuts, OS = Oudsaksisch.

## Begrenzienge
300px|thumb|De '''Benrather linie''' schidt et Nedersaksisch (geel) van et Middelduuts (blauw). De '''Spierse linie''' schidt et Middelduuts van et Oogduuts (dounkergroene).

De klankverschuvienge èt eur nie consequent en in dezelste moate na 't noordn verplekt. Doarom bestoan d'r verschillende toalkundige grenzn die weregeevn tout woar dat e specifieke klankveranderienge eur èt voorgedoane. De belangrykste zyn
*de Benrather linie es de maken/machen-lyne, dat es de meest noordelikke grenze tout woa da de klankverschuvienge gerocht es. Ten noordn van die lyne es 't *maken* (moakn), ten zuudn es 't *machen*. 
*de Uerdinger linie markeert de ik/ich-begrenzienge en lopt et meest westelik van ol, o.a. deur de provinsjn Vlams-Broabant en Limburg
*de *Main-linie* of Spierse linie (Duuts: Speyerer Linie) markeert et verschil tusschn Appel/Apfel.

Die lynn zyn dus *isoglossn*. En isoglosse es e geogroafische begrenzienge van e toalkundig fenomeen, lik 't gebruuk van e word of e klankveranderienge enz.

## Upperduuts, Middelduuts en Oogduuts
Et Upperduuts es et geheel van Zuud-Germoansche (streek)toaln die de twidde Germoansche klankverschuvienge helegansn èn oundergoan. Et bestoat uut et Alemannisch, et Beiers en et Zuud- en Oost-Frankisch.

De toaln en streektoaln by wie da die veranderiengn moar gedeeltelik zyn gebeurd, noemn me gezoamenlik et Middelduuts. Et Middelduuts bestoat surtout uut et Moezelfrankisch (dat es ook de toale van de Oostkantons en Luxemburg), et Rynfrankisch, et Hessisch en et Thüringisch.

Et Oogduuts bestoat uut de Upperduutsche en Middelduutsche toaln en dialectn. Oogduuts, of Nieuwoogduuts, es ook de noame voor et moderne, officiële Duuts.

Et Limburgs, en et Moas-Rynlands by uutbreidienge, es e twyfelgevol omdat et vlak up et overgangsgebied ligt tusschn Middelduuts en Nederfrankisch.
Lappersfortbus

't **Lappersfortbus** is 'n bus in Sinte-Machiels, ten zuudn van Brugge. 't Is eigndom van Fabricom. 

't Lappersfortbus kwamd in 't nieuws in 2002 omdat ter 'n groep joenge gastn was die 't bus e poar moandn lange bezet aan. Ze protesteerdigen doamee teegn den anleg van e nieuwe ringweg. In septembr 2002 kwaam 't er 'n oentrumiengsbevel, moa de bezetters trokkn under doa niet van an. In oktobr 2002 wier 't bus uutendelik toch ontruumd, me vele geweld van de polisje.

In 2007 kwam bekend dat de Vlamsche overied olle joare 1.900 euro eur moe betoaln an Fabricom voer 'n dêel van 't bus dat ingekleurd stoat ols parkgebied. In 't dêel dat ingekleurd stoat als industriezone wil Fabricom fabrikkn zettn, mo doarover moet er nog oenderandeld zyn me d'overied. Fabricom zou ton êest 'n compensoasje moetn doen med 'n ander stik bus..

In den erfst van 2007 grogt bekend da stad Brugge 'n twêevaksboane deur het bus wil trekkn. De katte zat direkt were goe in d'orloge. 

## Bronn


## Externe koppeliengn
*Stad Brugge
*Groene Gordel Front
*Groene Gordel Front in Brugge en Ommeland
Carl De Keyzer

thumb|Carl De Keyzer
**Carl De Keyzer** (Kortryk, 27 december 1958) es nen weireldberoemdn fotogroaf.

## Carrière
Van 1982 tot 1989 wos't ie leroare fotografie an de Keuninklikke academie voo Skône kunstn in Gent. Terzelfdertyd oat ie een fotogallery, 'XYZ' genoamd. In 1990 es't ie genomineerd gewist deur et weireldvermoarde fotoagentskap MAGNUM, vanof 1992 wos't ie der geassocieerd lid, en vanof 1994 vul lid.

## Collecties
Collecties van Carl De Keyzer keun je vindn in et Getty Museum (Los Angeles, USA), International Center of Photography (New York, USA), Centro de Arte (Madrid, Spanje), Huis Marseille, (Amsterdam, Olland), FNAC (Parys, Vrankryk) en in Gent, Antwerpn en Brussel.
 
## Fotoboekn
* 2012: *Moments Before The Flood*
* 2009: *Congo (belge)*
* 2008: *Trinity*
* 2004: *Unvarnished*, over joenge delinquentn 
* 2003: *Zona*, over de Siberische gevangenekampn
* 2002: *Tableau d'histoire*
* 2000: *Europa*
* 1996: *East of Eden*
* 1992: *God inc.*
* 1989: *Homo Sovieticus*
* 1987: *India*
* 1984: *Oogspanning*

## Pryzn
Ie eit ol een grôot aantal pryzn gewonnn; Een poar van de belangrikste (internationoale) woarn:
* 1990 - 'Prix du Livre' ip het Festival international de la Photo van Arles (Vrankryk)
* 1990 - De 'Eugene Smith Award' an et International Center for Photography ICP in New York.
* 1992 - de 'Prix de la Critique - Kodak' in Parys (Vrankryk)

## Externe koppelienge
* Zynen website
27 december

**27 december** is den 361stn dag van 't joar (362stn dag in e schrikkeljoar) in de Gregorioansche kalender. Nog 4 doagn toet 't ende van 't joar.
## Geboorn
* 1958 - Carl De Keyzer

## Gestorvn
* 1585 - Pierre de Ronsard
* 1805 - Belle van Zuylen 
* 1923 - Gustave Eiffel
* 1942 - Reginald Blomfield
Trust

**Trust** is e West-Vlamse joengernband uut Yper die up 29 september 2007 me nunder liedje *Anders* de preseleksches voen 't junioreurosong ewonn et. Ze kloptn *Bab*, *Mijn broer en ik* en de *Dalton Sisters*. Up 8 december mochtn ze in Rotterdam België goan verdedigen, moar endigden nie styf verre.
 
Nunder liedje goat over e puber die nem buutneslootn voelt.

## Leedn
De leedn komn olle viere uut Yper en ze zittn in dezeste klasse.

**Eva Storme* (1993) : de zangeresse van 'n groep. Z'et de tekste van 't liedje eschreevn en ze kreeg vele commentoar up de maniere waarup da ze up 't podium stoat.  

**Mirek Coutigny*(1992): 'n pianist va Trust. Ne speelt e pianosolo in 't liedje en 'n et idder ol upetreedn by *Debby en Nancy* en *De Laatste Show*. 

**Laurens Platteeuw* (1992): 'n drummer van de band en en et ze stik oek zevve eschreevn.

**Matthieu Renier* (1992): 'n toetsenist en n'ielp met 't componeern van de melodie en de akkoordn.

## Externe koppelienge
*Aje et zou willn speeln ip gitoare (mè akkoordn)
25 april

**25 april** is den 115stn dag van 't joar (116stn dag in e schrikkeljoar) in de gregorioansche kalender. 't Volgn nog 250 doagn toet 't ende van 't joar.
## Gebeurtenissen
* ANZAC Day
## Geboorn
* 1214 - Louis IX,  keunienk van Vrankryk
* 1889 - Paul Deman
* 1961 - Frank De Winne
## Gestorvn
* 1744 - Anders Celsius, Zweedschn astronoom en nateurkundign
Eëkelsbeeke

**Eëkelsbeeke** (officieel: *Esquelbecq*) is e Fransche gemêente, in 't departement van de Nord - mêer bepoald in de Franschn Westoek.

## Geografie
't grenst an de gemêentn Krochte, Bussezeele, Zeskappel, Ledringem, Wormhout en Soks.

'n Yzer stroomt deur Eëkelsbeeke.

## Beziensweirdigeedn
* De Vlams-gotische Sint-Volkwynkerke die dateert uut 'n 12sn eëuwe, moa die in 1976 hêle ofebrand is. E typisch Vlamsche hallekerke.
* In de klokketorre van de kerke: de kariljong die is oopnesteld vo 't puublyk.
* 't Kastêel van Eëkelsbeeke, e renaissance woaterslot, is ni oopn vo bezoek.
* En ingelsch kerkhof by de staesje.

## Festiviteitn
* Patatefeest: in Oest 
* Brocante: 2de zundag van september
* La nuit du livre: 'n 1stn zaeterdag van juuly
* Eëkelsbeeke wos oek de locoasje van de 3de ''Tale en Muuzyk Feestdoagn'' in oktober 2007.

## Etymologie
Omdat er veel êkeboomn an d'oevers van 'n Yzer groeinde, zou je kun peizen da de noame van 't dorp betêkent: de *"beke van êkels"*. Moar eigenlik kom et van *Hicclesbeke* (962), ofkomstig van Oudnederfrankisch *Hikkilas baki* = beke van Hikkil, e Germoan. 

## Varia
*Sint-Volkwyn, een echtn koozn van keizer Koarel den Grootn, is d'r in 855 gestorvn. De kerke is na nem vernoemd.

## Externe koppelienge
* Website van de dienst van Toerisme

## Referensjes
Uerdingerlinie

[thumb|300px|Kaart van de Uerdinger en de [Karlsruher Linie.]] 
thumb|Ik, Ich
De **Uerdingerlinie** es en isoglosse tusschn et gebied da "ik" (of "ek") zegt en et gebied da "ich" (of "ech") uutsprikt. ("Ek gonn noar hüss." / "Ech jon noo huus.")

De wisselienge van *k → ch* es één van de gevolgn van de Oogduutsche klankverschuvienge. Die verschuvienge es nie overol in dezelste moate gebeurd. De Uerdinger linie goat dus ollene over de "ik/ich"-grenze moa zegt nietn over de wisselienge van k in ch in andere woordn  die meestol de "k" g'oudn èn. "Ouch" (ook) es een van de uutzounderiengn woar dat de wisselienge wel gebeurd es.

De begrenzienge lopt in uze streekn deur de provinsjes Vlams-Broabant, round Tienen, en deur Belgs Limburg en Ollands Limburg. Da wilt dus zeggn da sommigste Broabanders "ich" zeggn en nie olle Limburgers "ich" uutspreekn. Die grenze goat vodder over Venlo en lopt deure na 't oostn, dweirs deur Duutsland, en passeert ten zuudn van Berlyn. 

De Uerdingerlinie es e zylyne van de Benrather linie. En neffers *k → ch* zyn d'r ook de *p → f* en *t → s* verschuviengn. Zo keun je in een en dezelstn regio vo verschillige woordn evenzovele verschillige isoglossn upstelln. Deur die "uutwoaierienge" van isoglossnbundels noemn ze da gebied den *Rynlandschn woaier*.
Madonna mè kanunnik Joris van der Paele

thumb|Madonna mè kanunnik Joris van der Paele (Jan van Eyck)
thumb|Den illigen Sint-Joris en Kanunnik van der Paele, detail

De **Madonna mè kanunnik Joris van der Paele** is e schilderye van Jan van Eyck uut de schole van de Vlamsche Primitievn. 

't Werk hangt in ‘t Groeningemuseum in Brugge. 

Joris van der Paele, kanunnik van de Sint-Donaaskerke van Brugge, liet ’t schilderye moakn vo de kerke. 't Werk zou dichte by of boovn 't altoar g'hangn hen. 

Round 1425, an zyn vuufenviftig joar, het 'n hem ols ryke kanunnik ip ruste gevestigd in Brugge (verzekers zyn geboortestad). 

Je gaf grôte sommn geld uut an de kerke vo messn vor hem  ip te droagn. 

## ’t Werk
Van der Paele het e wit kôorhemde an en je zit me zyn gebeednboek lik dat ‘n e liturgische vierienge byweunt, moar ip de platse van ’t altoar zit Maria me Jezus. Lienks en reks stoan d’r twi hillign: bisschop Donatianus van Reims, de patrôon van de kerke en Joris, de beschermhillign van de kanunnik. 

Donatianus droagt e processiekruus, e relikwiekruus van de kerke, en e woagnwiel me brandnde keirsn, zyn attribuutn. 

Joris stelt de kanunnik vôorn an Jezus en Maria, binst dat ’n zyn helm ofdoet. Jezus houdt ‘n Indische peruche vaste, omdan z’in  dien tyd peisdn dat e peruche ‘Ave’ kost zeggn. 

D’r zit nog vele mêer symboliek in ’t schilderye. Donatianus droagt e blauwe kôorkappe, Maria e rooie mantel, de kanunnik e wit kôorhemde en Joris e goudn harnas, de heraldische kleurn van Brugge. 

De gewoadn zyn magnifiek gemakt. De woapnuutrustienge blienkt en weerkatst zelfs olles van buutn ’t schilderye en in ’t schild da Joris ip zyn rik droagt ku je de weerkatsienge zien van e groeptje menschn, me van vôorn verzekers van Eyck zelve. 

De zesenzestigjoarign kanunnik stoat er vrêe realistisch ip. Je ziet er nie styf gezound uut. Jan van Eyck schilderdeg’ hem met e gezwolln slagoader ip zyn sloape, hoarverlies by zyn ôre, e dikke oorlelle en gezwolln handn. Dokteurs kunn de diagnose stelln van zyn kwoaln:
*temporale artritis*. De maniere woarip da van Eyck de symptoomn gezien en weregegeevn het is perfect. 

Volgns e Latynsche inscriptie vanounder an de lyste wierd ’t werk voltooid in 1436.
Olla Vogala

**Olla Vogala** is een Vlamsche muziekgroep die muziek speelt van over heel de weireld. Ze bringn compositie en improvisoatie, solo-en ensemblewerk, oud en nieuw neffest mekoar. De muziek is surtout g’inspireerd deur folk, jazz, weireldmuziek en klassiek.

## Geschiedenisse
Olla Vogala onstond binst een ludiek repetitie-intermezzo van Oko Fon Bio (een Gentsche groep die gespecialiseerd is in de begeleidinge van stille films). De noame komt van ‘t  gekend oudnederlands zinnetje. 
*1997: Eeste iptreedn  in zoale Cocteau in Gent, Gentsche Feestn ‘97
*1998: Première in ‘t Gentsche Muziekconservatorium mè cd-registroatie: Olla Vogala-live, Geselecteerd vo “Trappelend Talent”, Gentsche Feestn ’98, Folk Dranouter ‘98
*1999: Concert mè Catherine Delasalle en Gabriel Yacoub,  Eeste studio-cd: “Gnanomo”, Folk Dranouter ‘99
*2000: Brugges Festival 2000 uutgezondn deur Canvas
*2001: Ipname van cd “Fantoom”, Tournee ip concertpodia in België en Olland. Soamnwerkinge mè Flip Kowlier, Johan Verminnen en Gabriel Yacoub. Vaste gast van ’t Gentsche “Bijlokefestival”
*2004: Ipname van “Siyabonga”

## Muzikantn
*Wouter Vandenabeele: Viole, algemene leidinge
*Ludo Van Deau: Zang
*Djamel Berrezzeg: Zang
*Bert Bernaerts: Trompette
*Marc De Maeseneer: Baritonsax
*Koen Van Roy: Alt- en Baritonsax
*Iep Fourier: Droailier
*Anne Niepold: Trekzak
*Marakchi: Darbuka, bendir
*Luc Vanden Bosch: Drums, percussie
*Gijs Hollebosch: Dobro, mandoline
*Elias Bachoura: Ud (Arabische lute)
*Luc De Gezelle: Viole
*Stefaan Smagghe: Viole
*Arne Van Dongen: Contrabas
*Dirk Moelants: Viola da gamba

## Externe koppelinge
*Officiële site van Olla Vogala
Nicolas Lombaerts

thumb|right|Nicolas Lombaerts
**Nicolas Lombaerts** (Brugge, 20 moarte 1985) is e Belgischn foetbollist die voen 't moment in Rusland speelt by Zenit Sint-Petersburg. E speelt mêestol lienks vanachtern.

## Jeugd
Lombaerts e hêel ze jeugd by Club Brugge espeeld, oendermêer tope me Glenn Verbauwhede en Jason Vandelannoite, die in 't zeste joar ebôorn zyn. En is oek verschillnde keirs uperoopn voen de nationoale jeugdploegn.

## Profcarrière
Omdat 'n nie zeker wos van e plekke in 'n êestn ploeg van Club, is 'n veruusd nor AA Gent. Doa rocht 'n in 'n êestn ploeg in 2005-2006 en ne krêeg mêestol goeie kritiekn. In 't begun van 't sezoen 2007-2008 (achter e sterk EK voen beloftn) is 'n no Sint-Petersburg egoan (Dick Advocaat wos doa trainer), woa dat 'n vele mêer geld kuste verdienn. 

## Rôo Duvel
Up 'n 11ste meie van 2006 et 'n voen 'n êeste kêe meiedoan me de Rôo Duvels, teegn Saoedi-Arabië. 

Den 12stn oktober 2010 et 'n zyn êeste golle gemakt vo de nationale ploeg in e kwalificoatiematch vo 't EK 2012 teegn Ôostnryk. België kwam 4-3 vôorn, mor uutendelik speeldn ze nog 4-4 gelykig en België was uutgeschoakeld. De 6de september 2011 makte Lombaerts zyn twidde golle vo de Rôo Duvels in een oefnmatch teegn de Verênigde Stoatn.

## Trivia
Lombaerts i begunn me vors lêern, e dei rechtn. Beist dat 'n by Gent foetbolde, is 'n dat bluuvn doen. Achter zyn veruus no Rusland, is 'n ogliek uuteschid.

## Externe koppelienge
*Profiel ip de website van Zenit Sint-Petersburg
Halloween

miniatuur|nen typischn beweirktn pompoen bist Halloween
**Halloween** is e fêestdag die den 31sten oktober gevierd wordt.

## Oorsproung
Me spreekn van duuzndn joarn geleen. Ton was 't 'n Europeesche en heidense fêeste. 't Was de vierienge van 't ende van den oogst en ook e vruchtboareidsfêeste. 

De noame Halloween is e verbasterienge van 't Iengelsche *all hallow's eve*, de vooroavnd van Allerillign. De Keltn vierdn de dag vor Allerillign *Samhain*, den dag dan de dooie werekeerdn. De Christelikke lêer èt da loater overgepakt.

## Overgewoaid nor Amerika
In den tyd dan de Iern en Schottn nor Amerika uutwêekn paktn z'under fêeste mee no doa. Ze gebruuktn ton roapn of bêetn. D'Amerikoann en da loater veranderd. In plekke van roapn en bêetn begostn ze doa pompoenn te gebruukn. En de Keltische offers veranderdn in *trick or treat*. De joungns goan ton verklid goan ziengn vo snoep, lik dan ze dat ier mè Sinte-Moartn nog ip sommigte plekkn doen mè lanteirns gemakt van bêetn met e luchtje of keirse d'r in.

## Weregewoaid
Ip 't ende van de twientigste eeuwe is 't ton were van Amerika overgewoaid nor Europa. De pompoenkwêek is ier ton enorm omoge gegoan.

En 't ziet er nie noar uut da 't gauwe were go verdwynn. De wienkels profiteern van de stille periode tusschn 'were no 't schole' en 'Sint-Nikloai'. De schooln doen d'r ook an mee en de joungns begunn veel tuug te koopn vor under te verkleen. Oe meer dan ze makoar kunn benauwd moakn oe liever. En deur d'interesse vo heidense ritueeln begunn d'r ook veel jounge gastn no midzomer-en midwienterfeestn te goan.

Halloween is dus nie ollêne e kwestje van commerce, mo kan ook gezelligeid briengn ip e moment dat 't vroeg dounker is.
Diederik van Assenede

**Diederik van Assenede** (Assenede, ca. 1230 - 1293) was klerk an 't hof van de Groavn van Vloandern en van 1260 toet 1280 in dienst by gravinne Margaretha van Constantinopel en eur zeune Gwyde van Dampierre. J' is surtout gekend als schryver van de Middelnederlandsche liefdesromang Floris ende Blancefloer.

Zyn ipleidienge moet 't zelfste gewist zyn lik van zyn collega Jacob van Maerlant. In dien tyd wierdn klerkn van 't Vlams groavnhof gerecruteerd uut de studentn van Sint-Donaas in Brugge. 

Volgns van Assenede zelve schreeft ie vo *die geen Walsch en konnen* (die gin Frans kenn). Je vertoalde 'Floris ende Blancefloer' uut 't Frans en je kost ook Latyn dat ie geleerd had binst zyn ipleidienge. Je schryft ook da 't werk hem styf vele moeite gekost het. Buutn da werk, dat à-peu-près vierduusd verzn bevat, zyn der gin andere tekstn van hem gekend.

Z'n bydroage an de Nederlandstoalige literateure is styf importent. Je speelde e grote rolle in d' emancipoasje van de volkstoale.